Sistemas de alerta e vixilancia para a identificación de enfermidades relacionadas co traballo na UE | Gabinete Confederal Saúde Laboral
Sistemas de alerta e vixilancia para a identificación de enfermidades relacionadas co traballo na UE
O informe detalla os resultados dun proxecto realizado pola Axencia Europea para a Seguridade e a Saúde no Traballo (EU-OSHA) que reuniu a expertos e responsables políticos de toda Europa para examinar e debater acerca de enfoques de alerta e vixilancia para a detección precoz de novos riscos e enfermidades relacionadas co traballo.
Neste traballo móstrase como funcionan unha serie de sistemas de alerta e vixilancia para identificar os problemas de saúde emerxentes no traballo, poñer en marcha intervencións temperás no ámbito da saúde e a prevención, e apoiar a elaboración de políticas baseadas en probas, en marcha tanto na UE como fóra dela. Este proxecto demostra a utilidade dos sistemas de alerta e vixilancia para completar os instrumentos xa utilizados para supervisar as enfermidades profesionais coñecidas, xa que contribúen a detectar novas enfermidades relacionadas co traballo.
Entre as conclusións indícase que:
• Non existe un sistema de vixilancia ideal, cada un ten puntos fortes e desvantaxes.
• Actualmente non se supervisan de forma correcta grupos específicos de enfermidades relacionadas co traballo, en particular enfermidades relacionadas co traballo multifactoriales e de longa latencia, como enfermidades mentais, trastornos musculoesqueléticos e certos tipos de cancro, ou os posibles efectos na saúde de tecnoloxías novas e emerxentes, como as nanotecnoloxías ou a robótica avanzada. Ademais, o enfoque tende a centrarse en sectores tradicionais como a agricultura e a construción, e debería ampliarse para incorporar sectores desatendidos, como o sector da hostalería, restauración e o cátering, e sectores en crecemento como os servizos de comunicación e TIC.
• É vital comunicarse mellor sobre a contribución dos sistemas de alerta e sentinela á prevención e a política baseadas en evidencia, para manter a motivación das persoas que informan os sistemas e para proporcionar suficiente apoio político e recursos financeiros, e alentar a cooperación internacional e o intercambio de datos na UE.
Ligazón ao informe final e o resumo «Enfoques de sistemas de alerta e vixilancia para a identificación de enfermidades relacionadas co traballo na UE»
Máis información sobre sistemas de alerta e vixilancia para a seguridade e saúde no traballo na web da EU-OSHA.